
**Računalstvo**

**Obrada teksta - MS Word**

**3.** **Oblikovanje teksta i odlomaka**

3.1. **Oblikovanje teksta**


-izgled **označenoga** teksta možemo **promijeniti** naredbama iz grupe naredbi **Font** (kartica **Polazno**)

-**ikonama** iz te grupe možemo mijenjati:

* **pismo** (**font**) kojemu su pridružena **svojstva**:
* **vrsta**

-na raspolaganju nam je **puno** fontova, a **najčešće** koristimo **Arial**, **Verdanu** ili **Times New Roman**

-neki fontovi (npr. ukrasni) **ne** podržavaju sva **naša** slova (npr. nema slova Š) pa se umjesto odabranoga fonta za to koristi **unaprijed zadani** (default) font zbog čega je takav tekst neprihvatljiva izgleda



-font možemo **brže** izabrati tako da u polje za **izbor** fonta utipkamo **prvo** slovo naziva (npr. V za font Verdana)


* **veličina**

-veličina fonta izražava se **točkama**, a standardne su **11** ili **12** za **običan** tekst te **14** ili **16** za **naslove** ili **podnaslove**

-ako trebamo neku **veličinu** fonta koji **nije** na popisu (tj. u opsegu od 8 do 72), u **polje** za veličinu upišemo **željenu** vrijednost (npr. 2 za jako sitna slova, a 1200 za jako velika koja samo dijelom stanu na stranicu)

-**veličina fonta** je u opsegu od **1** do **1638** uz korak od **0,5** (npr. 5,5 ili 123,5)

-**jako veliki** fontovi se mogu upotrijebiti kada na listu papira treba otisnuti **samo jedan** znak (npr. kod izrezivanja slova za proslavu Valentinova)



-kada fontu treba **malo** promijeniti **veličinu naviše** ili **naniže**, možemo se poslužiti odgovarajućim **gumbima** pokraj polja za unos veličine fonta

-za **koliko** će se fontu **promijeniti** veličina tim gumbima, ovisi o **trenutnoj** veličini fonta (npr. ako je font trenutno veličine 11 tada se smanjuje ili povećava za 1; ako je font trenutno veličine 24 tada se smanjuje ili povećava za 2)


* **stil** (običan, *kurziv*, **podebljano**, ***podebljano kurziv***)

-stilom **naglašavamo** neki sadržaj (npr. engleski naziv su *nagnuti* i sl.)

-**uključujemo** i **isključujemo** ih klikom na njihove **ikone** (**tamnija** ikona znači da je taj stil **aktivan**)

-ikona sa slovom **B** je za **podebljanje**, a sa slovom ***I*** za **nagibanje** (zakošenje) teksta (**kurziv**)

-po **hrvatskom računalnom pravopisu**, **kurziv** se koristi **umjesto navodnih znakova** (npr. umjesto pisanja Čuo je razdragani smijeh i odgovor: „Jutro je pametnije od večeri.“, pišemo Čuo je razdragani smijeh i odgovor: *Jutro je pametnije od večeri*.)



* **boja**

-boja fonta nam služi za dodatno **razdvajanje** i **naglašavanje** sadržaja (npr. **crvenim** slovima obojimo bitno u tekstu)

-klikom na crnu **strelicu** pokraj ikone mijenjamo **boju**, a na **simbol** sa slovom **A** koristimo **zadnju** odabranu boju


-možemo odabrati **gotovu boju** ili **nijansu**, stvoriti **vlastitu** ili napraviti da se boja **mijenja** duž označenoga teksta (**prijelaz** iz jedne boje u drugu)


-za to nam služe naredbe **Automatski** (dobije se **osnovna boja** fonta podešena opcijom u naredbi **Datoteka->Mogućnosti**), **Boje teme**, **Standardne boje**, **Više boja**, **Prijelaz …**

-funkcija tih naredbi **detaljno** je objašnjena kasnije kod obrade **tekstnih efekata**

-kod odabira **boje fonta** treba paziti da je dobar **kontrast boje fonta** u odnosu na **boju podloge** (pogotovo ako podloga **nije bijela**) i na **boju markera** (ako se koristi)

-općenito, za **dobar kontrast** treba biti **tamna boja fonta** na **svijetloj podlozi** (npr. tamnocrveni font na svijetložutoj podlozi) ili **obrnuto** (npr. svijetloplavi font na crnoj podlozi)




* **podcrtavanje**:

-ovo je još jedna metoda **naglašavanja** sadržaja teksta

-pokrećemo je klikom na **ikonu** sa slovom **U** (koristi se **zadnja** vrsta podcrtavanja) ili na crnu **strelicu** pokraj slova **U** (biramo **vrstu** crte ili je **brišemo**, a možemo odabrati i **boju** podcrtavanja)

-birati možemo:

* da **nema podcrtavanja** (naredbom **Ništa**)
* **vrstu** crte odabirom jedne od **prikazanih** (npr. isprekidanu)
* **boju** naredbom **Boja za podcrtavanje** (npr. plavu)


-na raspolaganju je **više načina** zadavanja **boja** i **nijansi** (detaljno je objašnjeno malo poslije kod obrade **tekstnih efekata**)

* **detaljnije** postavke naredbom **Još podcrta …**

-ovdje je dostupan **veći izbor vrsta** crta (naredbom **Stil podcrtavanja**), a postoji i opcija da se **osnovnom jednostrukom** crtom podcrtavaju **samo riječi** (**ne** i razmaci) u **označenom** tekstu (opcija **Samo riječi**)

-**ne** želimo li podcrtavanje, odaberemo iz naredbe **Stil podcrtavanja** opciju **(ništa)**

-ta naredba je dostupna i pomoću **pokretača dijaloškoga okvira naredbe Font**



* **precrtavanje**

-tekst možemo **prekrižiti istom** bojom kao što je **tekst**

-precrtavanjem se **naglašava** da je nešto **krivo**, **zabranjeno** i sl. (npr. u uputama za peglu prekriženo je da je ne koristimo ako je ~~kabel oštećen~~)

-ovu naredbu **uključujemo** i **isključujemo** klikom na simbol **~~abc~~** (kada je **tamnije** boje, onda je **aktiviran**)

-mada to nije uobičajeni način (sporije je), naredba je dostupna i pomoću pokretača dijaloškoga okvira naredbe Font nakon čega stavimo kvačicu kod naredbe Precrtano




* **dvostruko precrtavanje**

-tekst možemo prekrižiti za bolje **isticanje** i s **dvostrukom crtom (iste** boje kao što je **tekst)**

-ta naredba **nije** dostupna kao ikona u grupi naredbi **Font** jer se **rijetko** upotrebljava


-aktiviramo je pomoću **pokretača dijaloškoga okvira** naredbe **Font** nakon čega stavimo **kvačicu** kod naredbe **Dvostruko precrtano**



* **eksponent**

-time dobivamo pisanje **smanjenih** znakova koji su malo **podignuti** u odnosu na ostatak teksta

-ovu naredbu **uključujemo** i **isključujemo** klikom na simbol **x2** (kada je **tamnije** boje, onda je **aktiviran**)

-služi nam za pisanje **matematičkih** i sličnih **formula** (npr. y=3x2-1)


-najbolje je tekst najprije napisati **bez** te naredbe (**normalno**), onda **označiti** sve što treba biti **eksponent** (**miš** + tipka **Ctrl**) i onda odabrati tu **naredbu**

* **indeks**

-time dobivamo pisanje **smanjenih** znakova koji su malo **spušteni** u odnosu na ostatak teksta

-ovu naredbu **uključujemo** i **isključujemo** klikom na simbol **x2** (kada je **tamnije** boje, onda je **aktiviran**)

-služi nam za pisanje **kemijskih** i sličnih **formula** (npr. H2SO4)

-najbolje je tekst najprije napisati **bez** te naredbe (**normalno**), onda **označiti** sve što treba biti **indeks** (**miš** + tipka **Ctrl**) i onda odabrati tu **naredbu**


* **Smanjena velika slova**

-ovo je **rijetko** korištena naredba kojom se označeni tekst pretvara u tekst pisan **velikim** slovima

-pritom se **samo mala** slova pretvaraju u **velika** (veličinom su **manja od običnih** velikih slova u tom fontu) dok se **velika** **ne mijenjaju**

-kod kombinacije **velikih** i **malih** slova na koje djeluje naredba, dobijemo da su **sva** slova **velika**, ali su **različitih veličina**


-ovom naredbom može se **naglasiti** sadržaj (djeluje više **umjetnički** ili **starinski**)



* **Sve velikim slovima**

-tom naredbom se **sav** označeni tekst pretvara u tekst pisan **velikim** slovima **bez** promjene **veličine** slova

-naredba je **identična** naredbi za pretvaranje označenoga teksta u tekst pisan **velikim** slovima (**Polazno->Font->VELIKA/mala slova**)



* **Skriveno**

-tekst koji je označen, **prividno nestaje** iz dokumenta, osim ako je naredbom **Polazno->Mogućnosti** podešeno da je **skriveni tekst vidljiv** (**nije početna** postavka)

-ova naredba **nema** previše smisla ako je postavljeno da je **skriveni tekst vidljiv**, mada ga tako možemo učiniti **vidljivim**

-smislenije je **označiti** dio teksta (ili cijelu datoteku) u kojem znamo da **postoji** skriveni tekst


-ako potom otvorimo naredbu **Skriveno** i **kvadratić** pred njom **nije prazan** (vidi se manji **crni kvadratić** ili **kvačica**), to je znak da u **označenom dijelu** datoteke postoji **skriveni** tekst koji onda **vratimo jednim** (ako je bila **kvačica**) ili **dvama** klikovima (ako je bio manji **crni kvadratić**) na kvadratić


-skriveni tekst **nije** namijenjen za to da ga netko **ne** bi mogao **pronaći** (**nije sigurnosna** postavka jer **ne djeluje** ako netko ima **uključeni prikaz** skrivenoga teksta), već ga koristimo u **rijetkim** situacijama kada **ne** želimo da **sve** osobe imaju **isti** sadržaj

-tipičan primjer je kod **ispisa** (npr. nastavnik ispisuje sadržaj skripte s predavanjima za učenike) kada se **skrivanjem** teksta mogu **maknuti napomene** iz **ispisa** (u ovom primjeru nastavnik i dalje vidi napomene (nakon ispisa je skriveni tekst učinio vidljivim), a učenici ih ne vide u skripti)


-**problem** može biti i **pomicanje svih sadržaja** u datoteci jer se skriveni tekst ponaša kao da ga **nema**


-ova mogućnost se **rijetko** upotrebljava






* tekstne **efekte**

-za **ljepši** izgled teksta koristimo neke **gotove** efekte (ikona sa slovom **A** za **zadnji** korišteni), a klikom na crnu **strelicu** pokraj njega možemo dodatno **podešavati** neke efekte (npr. dodati sjenu)

-ukoliko nam nije dovoljan neki od **gotovih** ponuđenih efekata, možemo odabrati različite **dodatne osobine** (kontura, sjena, odraz, sjaj,…)

-postoji još **detaljniji** način za **podešavanje** efekata (i **pregledniji**), a aktiviramo ga pokretačem dijaloškoga okvira **Font** i potom na **dnu** prozora biramo gumb **Efekti teksta**


****-otvara se **prozor koji na** vrhu nudi **dvije ikone**:

* **Ispuna teksta i kontura**

-efekti teksta omogućuju da se svaki znak prikaže kao kombinacija **ruba znaka** (**kontura teksta**) i njegove **unutrašnjosti** (**tekstna ispuna**)

-istodobno **ne** moraju biti vidljiva **oba** dijela, ali i mogu (npr. vidi se samo kontura teksta)



-za njihovo **podešavanje** su dostupne naredbe:

* **Tekstna ispuna**

-njome se definira da li je **unutrašnjost** znakova u tekstu **prazna** ili na neki način **ispunjena bojom**


-nude se tri moguće **postavke**:


* **Bez ispune**

-unutrašnjost znakova je **prazna**, tj. vidi se **samo rub** znakova

* **Gusta ispuna**


-unutrašnjost znakova je **jednobojna**

-možemo podešavati **boju** i njezinu **prozirnost**

-klikom na ikonu **kante** s bojom odabiremo **zadnju** korištenu boju dok klikom na **strelicu** možemo odabrati neku **novu**

-pritom nam se nudi odabir **standardnih boja** (10 **glavnih** boja), **boja tema** (boje s **više nijansi**, ukupno njih 60) ili **fino podešavanje** željene boje odabirom gumba **Više boja …**

-**fino podešavanje boje** možemo postići **karticom**:

* **Standardno**


-iz **grafičkog** prikaza boja (njih 127) **odabiremo** željenu, pri čemu na **dnu** vidimo usporedbu **trenutne** i **nove** boje

-ovo je dovoljno za **većinu** korisnika

* **Prilagođeno**

-ovdje **ručno** podešavamo željenu **boju** i njezinu **nijansu**


-u polju **Boje** pomičemo **križić** koji definira **osnovnu boju** dok **klizačem** s njezine **desne** strane zadajemo **točnu nijansu** boje

-možemo i **točno** odabrati željenu **boju** odabirom **načina prikaza boje** i njihovim **svojstvima**

-dva su **načina prikaza** dobivene boje:

* **RGB model**

-ovdje se boja dobiva **miješanjem 3 osnovne** boje (crvene, zelene i plave) u opsegu od **0** (boje **nema**) do **255** (boja je **maksimalnog** iznosa)

* **HSL model**



-tu biramo **nijansu** boje, **zasićenje** i **svjetlinu** (sve isto u opsegu od **0** do **255**)

* **Ispuna s prijelazom**

-ovako dobivamo **efektniji** izgled teksta jer se **boja unutrašnjosti** znakova u tekstu **mijenja** na određeni način

-nakon aktiviranja naredbe možemo podesiti ova **svojstva**:


* **Unaprijed postavljeni prijelazi**

-na raspolaganju nam je odabir **gotovoga prijelaza** boje od **bijele** do neke **željene** (npr. od bijele do svijetloplave)

* **Vrsta**

-time određujemo na koji **način** se **boja ispune mijenja** unutar označenoga teksta

-boja se može mijenjati po nekoj matematičkoj **formuli**

-možemo odabrati **postavku**:

* **Linearno**

-boja se mijenja uzduž teksta po **pravcu**

-ponuđeno nam je nekoliko **varijanti** te promjene odabirom odgovarajuće **ikone** nakon aktivacije naredbe **Smjer** (npr. slijeva nadesno)

* **Radijalno**

-boja se mijenja uzduž teksta **kružno**

-ponuđeno nam je nekoliko **varijanti** te promjene odabirom odgovarajuće **ikone** nakon aktivacije naredbe **Smjer** (npr. iz središta prema van)

* **Pravokutno**

-boja se mijenja uzduž teksta kao po **pravokutniku**

-ponuđeno nam je nekoliko **varijanti** te promjene odabirom odgovarajuće **ikone** nakon aktivacije naredbe **Smjer** (npr. iz donjeg lijevog kuta prema gornjem desnom)

* **Put**

-boja se mijenja uzduž teksta na **unaprijed zadani način** koji **nema** dodatnih varijanti


* **Smjer**

-u kombinaciji s naredbom **Vrsta** nudi odabir **načina razmještaja boje** (npr. iz središta prema van) za sve odabire u naredbi **Vrsta** (osim za **Put**)

* **Kut**

-u kombinaciji s naredbom **Vrsta** i **Smjer** određuje pod kojim **kutom** se **mijenja razmještaj** boje (npr. 90°) **samo** za odabir **Linearno** u naredbi **Vrsta**

* **Prekidi prijelaza**

-ukoliko nam jedna boja koja se mijenja (od bijele) **nije** dovoljna, možemo upotrijebiti ovu naredbu

-ovdje je **grafički** prikazan **način promjene** pojedine boje

-za **svaku boju** postoji poseban **klizač** koji možemo **pomicati lijevo-desno** čime utječemo na **zastupljenost** te boje u **konačnom** prijelazu boja

-**preciznije** možemo podesiti **pomicanje odabranoga klizača** naredbom **Položaj** (od **0 %** do **100 %**)

-**boji klizača** možemo zadati željeni iznos **prozirnosti** (naredba **Prozirnost**) u opsegu od **0 %** (**neprozirna**) do **100 %** (**potpuno prozirna**) i **svjetline** (naredba **Svjetlina**) u opsegu od **-100 %** (**potpuno tamna**) do **100 %** (**potpuno svijetla**)



-**novi klizač** možemo dodati klikom na ikonu **klizača sa zelenim znakom +** s **desne** strane grafičkoga prikaza

-klizaču boju odabiremo naredbom **Boja**

-želimo li **obrisati** **klizač** za određenu **boju**, **odaberemo** ga klikom (rub mu **potamni**), a **uklanjamo** ga gumbom **klizača s crvenim** znakom prekriženosti s **desne** strane grafičkoga prikaza

-boja može biti toliko, koliko nam **stane klizača**, mada **ne** treba **pretjerivati** s upotrebom previše boja



-opcija **Rotiraj s oblikom** je ovdje **neaktivna** jer se ova naredba koristi u **istom** obliku i kod oblikovanja ispune i konture **objekata** koje **umećemo** u dokument (npr. crtež, tekstni okvir)

* **Struktura teksta**


-time se podešava **rub** (**kontura**) **znakova** u tekstu

-tu su opće postavke **istoga** značenja kao i kod **Ispune teksta**, ali uz **prilagodbu naziva** naredbi (**Bez crte**, **Puna crta**, **Crta prijelaza**)


-budući da je ovdje riječ o **crti** koja definira **rub pojedinoga znaka**, postoje dodatne **specifičnosti** koje podešavamo **naredbama**:


* **Širina**

-time određujemo **širinu crte** u konturi znakova (npr. 1,50 točaka)


* **Vrsta slaganja**

-zadaje **broj** **crta** koje tvore konturu


 -može biti sastavljena od **jedne** ili **više crta iste** ili **različitih debljina** (npr. kontura se sastoji od jedne deblje i jedne tanje crte)

* **Vrsta crtice** -definira **vrstu crta** u konturi (npr. puna, isprekidana, točkasta)
* **Vrsta pokrova**

-time se bira način zadavanja **krajeva crta** (**Četvrtast**, **Zaobljen**, **Plošni**)

-utjecaj ove postavke **slabo** je zamjetan, osim kod **jako velikih** znakova kojima je kontura **isprekidana** crta (npr. točkasta), a još više ako je kontura sastavljena od **više isprekidanih** crta


* **Vrsta spoja**

-ovime se bira način **međusobnoga spajanja** crta na pojedinim **dijelovima** znakova (npr. okomite crte ma slovu d)


-u ponudi su opcije **Kosina**, **Zaobljen**, **Kut**

-utjecaj ove postavke **vrlo slabo** je zamjetan, osim donekle kod **jako velikih** znakova kojima je kontura **isprekidana** crta (npr. točkasta)

-**prozirnost** možemo podešavati i za **boju ispune** i za **boju konture** odabirom odgovarajućega iznosa **klizačem**, **strelicama** ili unosom **broja** u opsegu od **0** (**potpuno neprozirna** boja) do **100** (**potpuno** **prozirna** boja)









* **Tekstni efekti**

-izgled teksta možemo dodatno **obogatiti** naredbama:

* **Sjena**



-ovom naredbom se označenom tekstu pridružuje prikaz njegove **sjene** kao da je tekst neki **objekt** iz svakodnevnoga života (npr. natpis napravljen od komada drvene ploče)

-sjene mogu biti više **vrsta** (**Unaprijed postavljeno**, opcije: **Bez sjene**, **Izvana**, **Iznutra**, **Perspektiva**), a njihova **svojstva** (npr. boja, položaj, veličina, kut) biraju se pomoću nekoliko naredbi koje oponašaju **svojstva izvora svjetlosti** kojim se **osvjetljava** prividni tekstni objekt u **prostoru** (**Prozirnost**, **Veličina**, **Zamućenje**, **Kut**, **Udaljenost**)





* **Odraz**

-time se tekstu dodaje njegova slika vidljiva na nekom **reflektirajućem mediju** (npr. na vodi)

-odraz je prikazan kao **slika teksta okrenuta naopačke po vertikali** u odnosu na osnovni tekst (stoga je odraz vidljiv **ispod** osnovnoga teksta)

-uglavnom vrijedi sve **slično** kao i kod opcije **Sjena**, osim što na naredbi **Unaprijed postavljeno** postoje samo opcije **Bez odraza** i **Odstupanje odraza**

* **Sjaj**


-želimo li da **oko teksta** postoji privid **magličaste aureole**, koristimo ovu naredbu


-uglavnom vrijedi sve **slično** kao i kod opcije **Sjena**, osim što na naredbi **Unaprijed postavljeno** postoje samo opcije **Bez sjaja** i **Odstupanje sjaja**

* **Meki rubovi**

-ova naredba je ovdje **neaktivna** jer se ona naredba primjenjuje i na **druge** objekte (npr. tekstne okvire, slike)

-kod teksta ova naredba **ne** bi imala smisla, zato je **neaktivna**


* **3D oblik**

-ta naredba pokušava tekst prikazati **trodimenzionalnim**, kao da da je napravljen iz nekoga **materijala** (npr. metala)

-**način prikaza** možemo **podešavati** naredbama:

* **Gornja kosina**

-zadajemo način predočavanja znakova kao da su **ispupčeni** iz nekoga materijala (npr. strše isklesani iz vapnenca)

-na raspolaganju nam je odabir **izgleda ispupčenja** (**Bez kosine**, **Kosina**) i njegova **svojstva izgleda** (**Širina** i **Veličina**)

* **Donja kosina**

-vrijedi sve kao i za naredbu **Gornja kosina**, ali se oponaša kao da je natpis **udubljen** u neki materijal (npr. uklesan u mramoru)


* **Dubina**

-ovim se zadaje **boja** i **iznos** (**Veličina**) kojom se u **3D** prikazu predočava **dubina** objekta

-uobičajeno je da je ta boja **tamnija** od osnovne

* **Kontura**

-time se zadaje **boja** i **iznos** (**Veličina**) kojom se u **3D** prikazu predočava **rub** objekta

* **Materijal**

-ovdje možemo odabrati **vrstu materijala** od kojega bi prividni tekst trebao biti **napravljen**

-na raspolaganju su nam naredbe **Standardno** (npr. tekst je plastičan), **Posebni efekti** (npr. tekst je napravljen od žice) i **Prozirno** (npr. tekst je izliven od prozirne plastične smole s dodatkom malo praha u nekoj boji)



* **dodatne osobine**

-ovdje se radi o **dvije** grupe **značajki** koje se **rijetko** uobičajeno koriste, ali su vrlo korisne za osobe koje se bave **grafičkim** izražavanjem (npr. dizajneri, slikari)

-**prve** značajke se odnose na **razmicanje znakova** u tekstu (npr. pomak znakova po vertikali) i ta grupa značajki se **češće** koristi (npr. koriste se za naglašavanje bitnoga sadržaja razmicanjem znakova)

-**druge** značajke se odnose na upotrebu tzv. **OpenType fontova**

-treba reći da su svi **uobičajeni fontovi** koje koristimo kao ugrađene u **Windowsima** (pa onda i u Wordu) tzv. **TrueType** fontovi

-naziv **TrueType** font uvele su kao **standard** za rad s fontovima tvrtke **Apple** i **Microsoft** kako bi riješile **probleme** koje su operativni sustavi imali s fontovima prije toga

-ovu vrstu fontova već **dugo** koriste obje tvrtke za svoje **operativne** sustave (Windows i Macintosh)


-taj font je **javno** dostupan za **razvoj** pa svatko može napraviti **vlastitu verziju** novoga fonta

-međutim, ta vrsta fontova **ne** zadovoljava dovoljno korisnike koji se bave **grafičkom** djelatnošću


-u toj vrsti fontova **nema** dosta toga, npr. nema dovoljno podržanih znakova, ukrasnih ili starinskih znakova ili spajanja znakova (npr. vitice na kraju slova), a i **slabije** je **upravljanje razmacima** određenih znakova u **oba smjera** (po horizontali i vertikali)

-zbog toga je za upotrebu u **grafičkim** programima (npr. Adobe Photoshop) konstruiran **noviji** način zadavanja datoteka s fontovima

-razvile su ga tvrtke **Adobe** i **Microsoft**, a nazvan je **OpenType**

-ova vrsta fontova podržava **sve** osobine **TrueType** fontova, ali nudi **još**:


* puno znakova nalik na **sličice** (npr. hijeroglifi), a i svaki **standardni** znak ima **više** načina prikaza (npr. slovo a)
* podršku za **puno** znakova **svjetskih jezika** (koristi standard **Unicode** za kodiranje **velikoga** broja znakova)
* dodatke za **tiskarstvo** poput **umanjenih slova**, **starinskih znakova** (npr. za ukrasno pisanje s viticama) i **ligatura**

-**ligature** su pojam iz **tiskarstva** koji se odnosi na **spajanje nekoliko znakova** (najčešće **dva**) u **novi znak** pri čemu se **barem jednom** od znakova **promijenio oblik** (npr. A i E spajaju se u znak Æ, O i E u Œ)


-ligatura potječe još od **staroga Rima** kada se pojavila u **latinskom** jeziku

-posljedica toga je da na **tipkovnici** postoji znak **&** kojim se nekada u **latinskom** jeziku označavalo **spajanje** znakova ili riječi (npr. A&E bi značilo A i E, odnosno spajanje znakova A i E)

-ligatura se koristi i za **spajanje ukrasnim pismom** (npr. viticama), ali postoje i **jezici** u kojima se znakovi tako **spajaju** (npr. arapski, neki indijski jezici)

-tragovi ligature nalaze se i u **glazbi** gdje se u **notnom** zapisu upotrebljava kao **produžena crta** koja **spaja** nekoliko nota u **jednu cjelinu** (npr. u sinkopu)

-sve te osobine su smještene u **jednu datoteku** dok se za **svaku** varijantu **TrueType** fonta (npr. Arial Bold i Arial Italic) koriste **zasebne** datoteke

-**besplatne** fontove (**TrueType** ili **OpenType**) možemo skinuti s **interneta**, **otpakirati** ako su u **komprimiranom** obliku, kliknuti **desnim** klikom na **datoteku** i **instalirati** ih u **Windowse** (za **sve** programe) pomoću naredbe **Instaliraj**

-nakon toga taj **novi** font možemo koristiti u **Wordu** i **većini** ostalih programa


-**dodatne** osobine fontova uključujemo karticom **Dodatno** iz okvira naredbe **Font**

-možemo odabrati naredbe iz grupa:

* **Razmak između znakova**
* **Skaliranje**

-skaliranje označava **rastezanje kompletnoga teksta** (**vidljivih** znakova i **razmaka**) po **horizontali** (lijevo-desno) za određeni iznos (**povećanje** ili **smanjenje širine**)

-skaliranje može biti u **određenim** koracima (33 %, 50 %, 66 %, 80 %, 90 %, 100 %, 150 % i 200 %)

-**početna** postavka je **100 %** (**bez** skaliranja), **smanjenje** širine je za **manje** od 100 % (33 %, 50 %, 66 %, 80 %, 90 %), a **povećanje** širine za **više** od 100 % (150 %, 200 %)

-skaliranjem se može nešto **naglasiti** (npr. povećanjem skaliranja)

-pri skaliranju se **ne mijenja visina** (veličina) fonta

* **Razmak**

-ovime se **iza svakoga** znaka (uključujući i **razmak**) **dodaje** ili **smanjuje** prostor po **horizontali** (lijevo-desno) za određeni broj **točaka**

-na raspolaganju su dvije **mogućnosti**:

* **Prošireno**

-međusobni **razmaci** pojedinih znakova se **povećavaju** za iznos zadan brojem **točaka** (od 0,1 točaka naviše)


-time se može **naglasiti** neki sadržaj

* **Zgusnuto**

-međusobni **razmaci** pojedinih znakova se **smanjuju** za iznos zadan brojem **točaka** (od 0,1 točaka naviše)

-ako **previše smanjimo** razmake, **susjedni** znakovi u tekstu se mogu **dodirivati** ili biti napisani jedan **preko** drugoga

-pogodno je ako trebamo napisati tekst koji zauzima **čim manje prostora** (npr. za pisanje šalabahtera, deklaracija na proizvodima)



* **Položaj**

-ovom naredbom se koristimo kada dio teksta treba za **određeni** iznos (u **točkama**) **podići** ili **spustiti** u odnosu na **ravninu pisanja** retka teksta


-pritom je **problem** da kod dizanja ili spuštanja dijela retka, **ostatak retka** ima **veliki razmak** u odnosu na **susjedni** redak

-to **nije** baš najljepše pa se ovo podizanje ili spuštanje radi za **mali** iznos

-na raspolaganju su nam tri **mogućnosti**:


* **Obično**

-**početna** postavka teksta koji slijedi zadanu **ravninu pisanja** u retku




* **Podignuto**

-time se označeni dio teksta **podiže** za određeni broj **točaka** u odnosu na početni položaj retka (**rezolucija** podizanja je za **1** točku)



* **Spušteno**

-ovime se označeni dio teksta **spušta** za određeni broj **točaka** u odnosu na početni položaj retka (**rezolucija** spuštanja je za **1** točku)





-dodatno možemo uključiti opciju **Sljubljivanje fontova** (engl. font kerning)

-njome se **mijenjaju razmaci** znakova u tekstu (koji su svi **jednaki**) tako da se oni **pomalo smanje** za **određene kombinacije** znakova (time se znakovi **približe**) čime se **srednji razmaci** znakova **izjednače**


-time se dobije **osjećaj jednakoga razmaka** svih znakova što **nije** slučaj kada ova postavka nije uključena

-primjeri takvih kombinacija znakova su: AV, AW i sl. (uglavnom slova s **kosim rubovima**)

-sljubljivanje fontova korisno je uglavnom kod upotrebe **jako velikih fontova** (**48** ili više), a uobičajeno se radi za **veličinu** fonta kojim je tekst pisan (Word ga **sam postavi**, ali ga možemo i **promijeniti**)



* **Značajke OpenType**
* **Ligature**

-ovdje biramo korištenje ligatura nad **tekstom** (Ništa, Samo standardne, Standardne i kontekstne, Povijesno i diskrecijski, Sve)

* **Razmaci između brojeva**

-ovo upotrebljavamo ukoliko se ligature koriste na **brojevima** kojima želimo dobiti **bolji** grafički izgled

-možemo odabrati:

* **Zadano**

-**nema** upotrebe ligature


* **Proporcionalno**

-dobije se ljepši izgled **brojeva** ako su oni u **recima** (npr. datumi, telefonski brojevi)

* **Tablično**

-ovo je korisno kada su **brojevi** poravnani **vertikalno** (npr. u stupcima tablice) jer tako se brojevi prilagode da su potpuno **iste širine** (lijeva i desna strana brojeva su **potpuno poravnane vertikalno**)

-tu mogućnost možemo upotrijebiti na **grafovima** ili u **tablicama**

* **Oblici brojeva**

-time se bira **način raspoređivanja brojeva** u odnosu na **ravninu pisanja** retka

-odabiremo **mogućnosti**:

* **Zadano**


-**početna** postavka koja **ne mijenja** ništa


* **Točno u istom retku** (engl. *Lining*)

-time se **brojevi u retku** podešavaju tako da su im **vrhovi i dna uvijek poravnani**

* **Stari stil** (engl. *Old-Style*)


-u odnosu na prijašnju postavku ovdje su **brojevi pomalo nepravilnoga oblika**, tj. pomalo **promijene oblik**



* **Stilski skupovi** (engl. *Stylistic Sets*)


-ovim načinom **zaobilaze** se neka **ograničenja** fontova i omogućuje podešavanje **različitoga izgleda znakova**

-u tu svrhu biramo **različite skupove** (brojevi u opsegu od **1** do **20**, **nisu** svi podržani, ovisno o fontu)



* **Koristi kontekstne zamjene**

-nakon ove naredbe Word u tekstu traži **određene kombinacije slova** i **promijeni** neko od njih (npr. ako se pojavljuju skupa **dva ista slova** (npr. ee), drugo slovo se zamijeni **drukčijim oblikom**)


-na **dnu** okvira naredbe **Font** postoji **mali okvir** (**Pretpregled**, engl. *Preview*) u kojem možemo **vidjeti** kako **dio** označenoga teksta izgleda **nakon** odabira pojedinih **mogućnosti fonta**

-sasvim na **dnu** okvira je naredba **Postavi kao zadano** (engl. *Sets as Default*) kojom se **sve postavke** koje smo odabrali u okviru **Font** primjenjuju kao **početne** za **sve datoteke** koje ćemo obrađivati (dok ih **ne promijenimo** ostalim **postavkama** naredbi iz grupe **Font** ili dok ne odaberemo **nove** postavke kao **zadane**)

-primjer: naredbom **Postavi kao zadano** odabrali smo da je unaprijed zadani font Arial 11, crvene boje, podcrtan jednom plavom crtom

-nakon što smo **podesili sve** željeno u okviru naredbe **Font**, to **aktiviramo** gumbom **U redu** ili **odustajemo** od **svih promjena** gumbom **Odustani**

* promjene **velika/mala** slova

-kada trebamo **promijeniti veći** dio teksta, možemo ovom naredbom promijeniti da li su slova **velika** ili **mala**

-na raspolaganju je **više** vrsta **promjena** slova:

* **Prvo slovo rečenice veliko**


-ovu mogućnost koristimo **uobičajeno**

-Word smatra **krajem rečenice** znakove **. !** i **?**, ali **ne** i znakove **, ;** ili **:**

-ukoliko smo označili i **dio** neke druge rečenice (**ne cijelu**), za nju se mijenja **samo označeni** dio teksta


-kod ove mogućnosti promjene može doći do **problema** ako postoje **redni** brojevi ili **skraćenice** s točkom (npr. 11., sl.) jer Word iza njih stavlja **veliko** slovo smatrajući ih **krajem** rečenice

-takve **pogreške** moramo naknadno **ručno** ispraviti




* **mala slova**

-tom opcijom **sav označeni** tekst postaje pisan **malim** slovima, **neovisno** o interpunkcijama




* **VELIKA SLOVA**

-tom opcijom **sav označeni** tekst postaje pisan **velikim** slovima, **neovisno** o interpunkcijama




* **Veliko Početno Slovo Svake Riječi**

-**svaka riječ** (sve što je s **obje** strane odvojeno **razmacima**, **interpunkcijama** ili **početkom** i **krajem retka**) se nakon toga korigira tako da su **sva slova mala**, a samo je **početno slovo veliko** (**neovisno** o interpunkcijama)



* **zAMIJENI vELIKA i mALA sLOVA**

-ovime se u **označenom** tekstu svako **malo** slovo pretvara u **veliko** i **obrnuto**



* **isticanje** teksta (**marker**)

-ova naredba nam je **zamjena** za običan **marker** kojim **naglašavamo** bitne dijelove teksta

-kada je tekst **označen** možemo:

* koristiti **zadnji** odabrani marker (klikom na simbol **ab**)
* odabrati **novi** marker klikom na crnu **strelicu** pokraj simbola (**donji** dio simbola podcrta se odabranom **bojom** markera)

-ako tekst **nije označen** tada klikom na ikonu pokrećemo takozvani **flomasterski** način rada markera (ikona **potamni**)

-tu se uz **kursor** pojavljuje simbol **flomastera**, a svaki **označeni** tekst se **markira zadnjom** korištenom bojom


-ovo je koristan način ako trebamo markirati **velike dijelove** teksta ili **puno razdvojenih** dijelova

-ovaj način markiranja **napuštamo** ponovnim **klikom** na simbol markera (simbol postane **svjetliji**)

-**nakon markiranja** (bilo kojim načinom) tekst više **nije označen** pa ga je najbolje koristiti kao **zadnju** naredbu (inače trebamo opet označiti tekst)

-kod izbora **boja markera** moramo paziti na **dobar odnos** njegove **boje** i boje **fonta** (dobar **kontrast**)

-uz **dobar** kontrast (**tamna** slova na **svijetlom** markeru ili **obrnuto**) **olakšano** je **čitanje** sadržaja, a uz **loš** kontrast (**tamna** slova na **tamnom** markeru ili **svijetla** na **svijetlom** markeru) to je **otežano**



* **čišćenje** oblikovanja

-kada nam **dosade oblikovanja** teksta ili **ubacujemo** sadržaj iz nekoga **drugoga izvora** (npr. s web stranica), **sva oblikovanja** (osim **markera**) i **objekte** (npr. slike i linkove) možemo **maknuti** klikom na **simbol** ove naredbe (nalik na **gumicu**)

-pritom se **svi fontovi** postave na **unaprijed zadani** (**default**), uključujući i **veličinu** fonta




-u Wordu postoji **jednostavan** način kako **lako** i **brzo** **oblikovanje** nekoga teksta (npr. naslova) **upotrijebiti** na nekom **drugom** dijelu teksta

-na uobičajen način trebali bismo **pogledati** i **zapamtiti** svaku postavku fonta i onda to sve **postaviti** na željenom dijelu teksta

-to je vrlo **sporo** i **neefikasno** pa je stoga u Wordu uveden **Prenositelj oblikovanja**

-prije upotrebe **Prenositelja oblikovanja** potrebno je **označiti** dio teksta čije oblikovanje **želimo** primijeniti negdje drugdje (dovoljno je označiti **samo jedan** znak)

-ukoliko kod zadavanja teksta čije oblikovanje želimo prenijeti, **označimo više** znakova koji **nemaju ista** sva svojstva fonta (npr. jedan dio je oblikovan kao Arial 14 crvene boje i markiran u žuto, a drugi je Arial 8 plave boje i markiran u sivo), prenositelj **uvijek** odabere oblikovanje koje ima **označeni** znak **najbliži početku datoteke** (npr. prvi u riječi s lijeve strane)

-**Prenositelj oblikovanja** pokrećemo istoimenom **ikonom** u grupi naredbi **Polazno->Međuspremnik**

-nakon **klika** (ili **dvoklika**) na tu ikonu, ona postaje **aktivna**, a simbol joj **potamni**

-tekst kojem želimo prenijeti oblikovanje **označava se lijevom** tipkom kao u **flomasterskom** načinu rada markera

-**aktivacija ikone** može biti:

* **klikom**

-time možemo prenijeti oblikovanje **samo jednom**


-nakon toga se naredba **sama zatvara**, a ikona je opet **početne** boje

* **dvoklikom**

-time možemo prenijeti oblikovanje **bilo koliko** puta (označavamo **dio po dio** teksta kao **markerom** u flomasterskom načinu)

-prikladno je kada trebamo oblikovanje prenijeti na **više dijelova** teksta

-naredba se **zatvara** klikom na njezinu **potamnjelu ikonu**, a ikona je nakon toga opet **početne** boje



-želimo li na **sličan** način kao **Prenositeljem oblikovanja** **prenijeti** neka **svojstva oblikovanja** na drugi dio teksta, upotrijebit ćemo **stilove**

-stil sadrži više **informacija**, prije svega o **oblikovanju znakova** i **odlomaka**, a sve to je **spremljeno** pod nekim **nazivom** koje **lako pamtimo** ili je **lako shvatljivo** (npr. Naslov 1)

-u Wordu postoji **više stilova** koji su **gotovi** (ugrađeni) i možemo ih **upotrijebiti**, a možemo zadati i **vlastite**

-stil koji **sami zadamo** odnosi se na **datoteku** (**dokument** ili **predložak**) u kojoj **radimo**

-kod kreiranja **biramo** da li se taj stil **pamti** u Wordu za upotrebu u **drugim datotekama** ili **samo** u onoj u kojoj smo ga **definirali**

-stil je bitno **širi pojam** od **prenositelja oblikovanja** jer on utječe na **više osobina** oblikovanja

-njime **cijeli dokument** poprima **dosljedan**, **uređen izgled** tako da se ne može dogoditi da su nam **isti** dijelovi dokumenta **drukčijega izgleda** (npr. neki naslovi su pisani fontom Arial 14 crvene boje, a drugi Tahoma 12 plave boje)

-njime definiramo **prenošenje oblikovanja**:

* **znakova**

-ovdje možemo odabrati **sve detaljne** postavke iz grupe naredbi **Font**

* **odlomka**

-tu odabiremo **sve detaljne** postavke iz grupe naredbi **Odlomak** (to obrađujemo kasnije)

* **popisa**

-ovime definiramo **izgled** i **vrstu popisa** (to obrađujemo kasnije)

* **tablice**

-time definiramo **izgled** i **vrstu tablice** (to obrađujemo kasnije)


-**postojeći stil** primjenjujemo na željeni tekst ovako:

* **označimo** tekst

-treba **naglasiti** da se oblikovanje **stilom** prenosi na **sav tekst** u **svim označenim odlomcima**, a **ne samo na dio teksta** (npr. na jednu riječ kao što se može postići Prenositeljem oblikovanja)


-stoga je u nekom odlomku dovoljno označiti **samo mali njegov dio** (npr. jednu riječ)


* **odaberemo** željeni **stil** pomoću njegova **naziva** u grupi naredbi **Polazno->Stilovi**



-ukoliko željeni stil **nije vidljiv** u prozoru naredbe, klikom na **simbol strelice** prema dolje u **okviru** naredbe **Stilovi** (donji desni kut), vidimo **sve dostupne stilove**

-da bi se lakše **snašli** u traženju željenoga stila, svaki od njih je osim **nazivom** predočen i kratkim **prikazom** njegova **oblika**



-klikom na **trokutić** (strelicu) za otvaranje **cijeloga okvira** naredbe **Stilovi**, osim **pojedinih stilova** su nam dostupne i **naredbe**:

* **Stvori stil**

-njome stvaramo **novi stil** kojem biramo **naziv**

-Word nam nudi **početni naziv** (npr. Stil1) koji po volji **promijenimo** (ali **ne** smije biti **isti** kao naziv nekih **prijašnjih** stilova)

-ujedno nam je **ispod** prikazan **izgled oblikovanja** odlomka definiran **tim stilom** (Pretpregled stila odlomka:)

-ukoliko smo **zadovoljni** izgledom oblikovanja novoga stila, odabiremo **U redu** dok s **Odustani** **prekidamo** definiranje novoga stila

-želimo li nešto **promijeniti** u **novome stilu**, odaberemo gumb **Izmjena…**

-time se otvara **novi prozor** s **više mogućnosti podešavanja** pojedinih osobina **oblikovanja**

-na raspolaganju su nam **podešavanja**:

* **naziva stila**

-vrijedi sve prije napisano

* **vrste stila**

-time definiramo **na što** se **stil odnosi** (**samo na znakove**, **samo na odlomke**, na **odlomke i znakove**, na **popise** ili na **tablice**)

* **na temelju kojega predloška je definiran novi stil**

-većinom je to **uobičajeni** predložak **Normal**, ali može se definirati i **dijelom dokumenta** (npr. podnožjem, tijelom teksta)

* **koji je stil idućega odlomka**

-uobičajeno ostavljamo da je to **isti stil** kojega upravo definiramo

* **nekoliko glavnih osobina oblikovanja fonta**

-predočene su **ikonama** (npr. izbor podebljanja, vrste fonta)

* **nekoliko glavnih osobina oblikovanja odlomka**

-predočene su **ikonama** (npr. izbor lijevoga poravnanja, veličine i vrste uvlaka, proreda)



* **upotrebe stilova**

-možemo ih koristiti **samo u ovoj datoteci** ili dodati u **galeriju** (popis) **svih stilova** u Wordu

-uz to možemo odabrati da li će se ovaj stil **ažurirati** (npr. ako promijenimo nešto u predlošku na kojemu se temelji) i da li će se **novi** dokumenti temeljiti na **predlošku** definiranom **našim novim stilom**

* **detaljnih osobina oblikovanja**

-dijele se u različite **grupe** (od **Font…** do **Efekti teksta…**), a omogućuju **detaljno** podešavanje **svih** mogućih **postavki oblikovanja**




* **Očisti oblikovanje**

-to je **ista** naredba kao i na **Polazno->Font**

* **Primijeni stilove**

-ovime se omogućava **brza primjena više stilova** u dokumentu, a mogu im se brzo **promijeniti** i neke **osobine**

-na raspolaganju su nam i **vrlo složene mogućnosti upravljanja** stilovima, ali to nadilazi razinu koju učimo

-dio naredbi za oblikovanje je dostupan za **brže** oblikovanje nakon označavanja teksta u obliku **maloga okvira** koji se pojavi **nad tekstom** i iz kojega možemo odabrati neku od **naredbi** predočenih **ikonama**

-taj okvir nazvan je **Malom alatnom trakom** (engl. *Mini Toolbar*)

-u njoj su nam dostupne **naredbe** prikazane **ikonama** u tablici:

|  |  |
| --- | --- |
| **ikona s alatom** | **namjena** |
|  | za promjenu **vrste** i **veličine** fonta |
|  | za **povećanje** ili **smanjenje** veličine fonta |
|  | za upotrebu **prenositelja oblikovanja** |
|  | promjena stila fonta: **podebljanje**, **zakošenje**, **podcrtavanje** |
|  | upotreba **markera** |
|  | promjena **boje fonta** |
|  | rad s **popisom s** **grafičkim oznakama** |
|  | rad s **numeriranim popisima** |
|  | rad sa **stilovima** |